Kamu bisa jelasin ke aku soal 10 Désémber dalam bahasa sunda?

10 Désémber nyaéta poé ka-344 dina sataun (ka-345 dina taun kabisat) dina kalénder Gregorian, sésana 21 poé.

1768 – Édisi munggaran Encyclopædia Britannica dipedalkeun.

1868 – Lampu lalu lintas munggaran dipasangkeun, saluareun Karaton Westminster di London. Nurutan sinyal jalan rél, ngagunakeun tongkat semaphore (isyarat) sarta digurilapkeun wanci peuting ku lampu gas beureum jeung héjo.

1877 – Perang Turki - Rusia: Tentara Rusia ngarebut Plevna sabada pangepungan salila lima taun. Dua puluh lima rébu garnisun Turki nyarérah. Kameunangan mutlak Rusia ieu ngabalukarkeun réngséna perang sarta pangbébasan Bulgaria.

1884 – Buku Mark Twain, Adventures of Huckleberry Finn dipedalkeun.

1898 – Perang Amérika – Spanyol: Pasini Paris ditanda tangan, sacara resmi ngeureunan pacéngkadan.

1901 – Upacara Hadiah Nobel nu munggaran lumangsung di Stockholm dina tepung taun kalima maotna Alfred Nobel.

1902 – Pangbukaan Bendungan Aswan di Mesir.

1906 – Présidén AS Theodore Roosevelt meunangkeun hadiah Nobel padamean pikeun peranna dina Perang Jepang – Rusia, minangka urang Amérika munggaran nu nampa hiji Hadiah Nobel.

1907 – Pakéwuh Brown Dog (Anjing Cokelat) dina hiji peuting di London, lumangsung nalika 1.000 mahasiswa médis patelak jeung 400 pulisi alatan protés ku ayana sasatoan nu dibedah hirup-hirup.

1948 – Konvénsi Hak Asasi Manusa diteken ku PBB minangka Résolusi 217 di  Palais de Chaillot di Paris, Perancis.

1949 – Perang Sipil Cina: Tentara Pangbébasan Rakyat mimiti ngepung Chengdu, kota pamungkas di Cina daratan nu dikawasa ku Kuomintang, maksa Présidén Républik Cina Chiang Kai Shek jeung pamaréntahanna mundur ka Taiwan.